नेपाली कांग्रेस नेता डा.शेखर कोइरालाले मधेश समस्यालाइ हल्का ढंगले नहेर्न सरकारलाइ चेतावनी दिएका छन् । उनले सरकारले हासो मजाकमै सय दिन बिताएको समेत टीप्पणी गरे । उनले अब कांग्रेसबाटै मात्र मधेश समस्या हल हुने बताएका छन् ।
बुटवलमा बुधबार आयोजित कार्यकता भेलामा बोल्दै उनले मधेशको समस्या चाडै समाधान नभए आन्दोलन विखण्डनकारीको हातमा जान सक्ने पनि बताए ।
‘मधेसीहरू नेपाली नै हुन , मधेसी नागरिकहरूमा पनि हिमाल–पहाडका जनताहरूमा जत्तिकै राष्ट्रियताको भावना छ’–कोइरालाले भने ।
तराइको समस्या समाधानका लागि प्रमूख राजनैतिक दलहरूले तत्कालै संबेदनशिल नभए मधेस बिखण्डनकारीको हातमा जाने खतरा समेत औंल्याए । वर्तमान सरकार प्रति संकेत गर्दै कोईरालाले भने–‘ यो सरकार विधि ऐन नियम मिचेर जम्बो मन्त्रि मण्डल बनाएको छ, ६–६ जना उपप्रधानमन्त्रि बनाएर आफ्नै बोझ बोक्न नसक्ने अवस्थामा पुगेकाले आफै ढल्छ ।’
नेपाली कांग्रेसका केन्द्रिय सदस्य समेत रहेका कोइरालाले भने—‘एमालले नमाने पनि केही फरक पर्दैन, मधेषी मोर्चालाई चित्त नबुझाए मुलुकमा ठूलो समस्या उत्पन्न हुन्छ ।’
नेपाली कांग्रेसको तेह्रौ महाधिवेसन भागबण्डाको नभई एकताको महाधिवेसन गराउन कार्यकर्तालाई निर्देशन दिदै उनले भने—‘ नेपाली कांग्रेस शुसिल र शेरबहादुरमा बांडिएको छ, कार्यकर्ताले एकता चाहे पनि नेताहरुले नै गुटबन्दि गराउदै हिडेका छन,यस्तो परिपाटिले पार्टिको भलो नगर्ने हुदा आशन्न अधिवेसनमा हाम्रो नभई राम्रो व्यक्ति चयन गर्नसक्नु पर्दछ ।’
नेपाली कांग्रेस बुटवल उपमहानगरपालिकाका अध्यक्ष खेलराज पाण्डेको सभापतित्वमा सम्पन्न कार्यक्रममा नेपाली कांग्रेसका केन्द्रिय सदस्य बाबुराम राना, गोविन्द भट्टराई, प्रदिप पौडेल लगाएतले बोल्दै कांग्रेस मुलुककै ठूलो र जिम्मेवार पार्टि भएकाले वर्तमान संविधान अनुसार मुलुकलाई हाक्न सक्ने नीति नियम बनाई आशन्न महाधिवेसनमा कुशल नेतृत्व चयन गरि अगाडि बढ्न आवश्यक रहेको सुझाव दिएका थिए ।